title: A Tanács határozata ( 2006. december 4. ) az Europol személyzeti szabályzatának módosításáról

text:
               19.12.2006

               HU

               Az Európai Unió Hivatalos Lapja

               C 311/1

      A TANÁCS HATÁROZATA

   (2006. december 4.)
   az Europol személyzeti szabályzatának módosításáról
   (2006/C 311/01)
   AZ EURÓPAI UNIÓ TANÁCSA,
   tekintettel az Európai Rendőrségi Hivatal létrehozásáról szóló egyezményre (Europol-egyezmény) (1), és különösen annak 30. cikke (3) bekezdésére,
   tekintettel az Osztrák Köztársaság kezdeményezésére (2),
   tekintettel az Európai Parlament véleményére (3),
   tekintettel az Europol igazgatótanácsának véleményére,
   mivel:

               (1)

               Kívánatos az Europol alkalmazottainak az 1998. december 3-i tanácsi jogi aktussal (4) megállapított személyzeti szabályzata (a továbbiakban: a személyzeti szabályzat) módosítása annak érdekében, hogy az a teljes személyzet részére kilencéves, két határozott idejű szerződés alatt letöltött maximális szolgálati időt írjon elő.

               (2)

               Kívánatos továbbá a személyzeti szabályzat módosítása a pénzügyi ellenőr, a pénzügyiellenőr-helyettes(ek) és a pénzügyi ellenőr hivatalának alkalmazottai munkaviszonyának, valamint az Europol igazgatótanácsának titkára és az igazgatótanács titkárságának alkalmazottai munkaviszonyának szabályozása érdekében.

               (3)

               A Tanács feladata, hogy egyhangúlag eljárva megállapítsa az Europol alkalmazottaira irányadó részletes előírásokat és azok későbbi módosításait,

         A KÖVETKEZŐKÉPPEN HATÁROZOTT:
   1. cikk
   A személyzeti szabályzat a következőképpen módosul:

               1.

               Az 1. cikk a következő bekezdésekkel egészül ki:
               „(3)   Az Europol-egyezmény és az Europol pénzügyi szabályzatának sérelme nélkül, valamint a pénzügyi ellenőrre, a pénzügyiellenőr-helyettes(ek)re és a pénzügyi ellenőr hivatalának alkalmazottaira vonatkozó különleges rendelkezéseket meghatározó 10. függelék eltérő rendelkezése hiányában, a személyzeti szabályzatot az Europol pénzügyi ellenőrére, a pénzügyiellenőr-helyettes(ek)re és a pénzügyi ellenőr hivatalának alkalmazottaira is alkalmazni kell.
               (4)   Az Europol-egyezmény sérelme nélkül, valamint az igazgatótanács titkárára és az igazgatótanács titkárságának alkalmazottaira vonatkozó különleges rendelkezéseket meghatározó 11. függelék eltérő rendelkezése hiányában, a személyzeti szabályzatot az Europol igazgatótanácsának titkárára és az igazgatótanács titkárságának alkalmazottaira is alkalmazni kell.”;

               2.

               A 6. cikk helyébe a következő szöveg lép:
               „6. cikk
               Az Europol teljes személyzetét – akár olyan beosztásba veszik fel őket, amely csak az Europol-egyezmény 2. cikkének (4) bekezdésében említett illetékes hatóságoktól szerződtetett alkalmazottakkal tölthető be, akár olyan beosztásba, amelyre ez a korlátozás nem vonatkozik – kezdetben egy év és öt év közötti határozott időtartamra szerződtetik.
               Az első szerződések megújíthatók. A határozott idejű szerződések teljes hossza – beleértve az esetleges megújítás időtartamát is – legfeljebb kilenc év.
               Kizárólag azok az alkalmazottak szerződtethetők határozatlan időtartamra, akiket olyan beosztásba vettek fel, amelynek betöltése nem korlátozódik az Europol-egyezmény 2. cikkének (4) bekezdésében említett illetékes hatóságoktól szerződtetett személyzetre, és azt követően, hogy két egymást követő határozott idejű szerződés során legalább hat éves szolgálati időtartamon keresztül kiváló színvonalú munkát végeztek.
               Az Europol igazgatótanácsa évente hozzájárulását adja, amennyiben az Europol igazgatója határozatlan időtartamú szerződéseket kíván kötni. Az igazgatótanács az ilyen szerződések teljes számára vonatkozó felső határt állapíthat meg.”;

               3.

               A 95. cikk helyébe a következő szöveg lép:
               „95. cikk
               Az – akár határozott, akár határozatlan időtartamra szóló – munkaviszonyt az Europol előzetes értesítés nélkül megszüntetheti:

                           a)

                           a próbaidő alatt vagy végén, a 26. cikkel összhangban;

                           b)

                           amennyiben a tisztviselő már nem felel meg a 24. cikk (2) bekezdésének a) és d) pontjában foglalt követelményeknek; ha azonban a tisztviselő már nem felel meg a 24. cikk (2) bekezdésének d) pontjában foglalt követelményeknek, a szerződése kizárólag a 65. cikkel összhangban szüntethető meg;

                           c)

                           a kizárólag az Europol-egyezmény 2. cikkének (4) bekezdésében említett illetékes hatóságoktól szerződtetett személyzet által betölthető beosztásban lévő tisztviselő esetében, amennyiben az illetékes hatóság által engedélyezett kirendelés, külön szabadság vagy ideiglenes kiküldetés véget ér;

                           d)

                           amennyiben a tisztviselő a 38. cikk szerinti fizetett betegszabadságának lejártakor feladatait még nem képes ellátni. Ilyen esetben a tisztviselő az alapilletményével megegyező összegű támogatást, továbbá családi támogatásokat kap, a letöltött szolgálati idő minden hónapjára számított két nap szerinti rátaszámítással.”;

               4.

               A 2. függelék 3. cikke (3) bekezdésének helyébe a következő szöveg lép:
               „(3)   A személyzeti szabályzat 6. cikkében előírt maximális szolgálati idők sérelme nélkül a betöltetlen beosztások esetében belső és külső pályázatok is figyelembe vehetők.”;

               5.

               A személyzeti szabályzat a 9. függelék után a következő függelékkel egészül ki:

                  „10. FÜGGELÉK
                  A pénzügyi ellenőrre, a pénzügyiellenőr-helyettes(ek)re és a pénzügyi ellenőr hivatalának alkalmazottaira vonatkozó különleges rendelkezések
                  1. FEJEZET
                  SZEREP ÉS FELADATOK
                  1. cikk
                  (1)   A pénzügyi ellenőr felel az Europol-egyezmény és az Europol pénzügyi szabályzata által számára megszabott feladatokért, valamint az igazgatótanács által a pénzügyi ellenőr számára megszabott minden egyéb feladatért, és ellátja ezeket a feladatokat.
                  (2)   Az Europol pénzügyi szabályzatának 20. cikkével összhangban a pénzügyi ellenőr feladatai ellátása során és azok teljesítéséért kizárólag az igazgatótanácsnak tartozik felelősséggel.
                  (3)   A pénzügyiellenőr-helyettes(ek) felel(nek) az Europol-egyezmény és az Europol pénzügyi szabályzata által számukra megszabott feladatokért, valamint a pénzügyi ellenőr által a számukra megszabott minden egyéb feladatért, és ellátja/ellátják ezeket a feladatokat.
                  (4)   A pénzügyiellenőr-helyettes(ek) és a pénzügyi ellenőr hivatalának esetleges további alkalmazottai a feladataik ellátása során és azok teljesítéséért kizárólag az igazgatótanácsnak tartoznak felelősséggel.
                  (5)   A pénzügyi ellenőrt és a pénzügyiellenőr-helyettes(eke)t az Europol-egyezmény 35. cikkének (7) bekezdésével, valamint az e függelékben foglalt további szabályokkal összhangban nevezik ki.
                  2. cikk
                  (1)   E függelék eltérő rendelkezésének hiányában, amennyiben a személyzeti szabályzat az Europol személyzetének az igazgató általi felügyeletét vagy ellenőrzését írja elő, az ilyen rendelkezések a pénzügyi ellenőr, a pénzügyiellenőr-helyettes(ek) és a pénzügyi ellenőr hivatalának alkalmazottai esetében úgy értendők, mint amelyek az igazgatótanács elnökére vonatkoznak.
                  (2)   Az igazgatótanács vagy az igazgatótanács elnöke által e függelék értelmében hozott bármely, jogi végrehajtást igénylő határozatot az Europol-egyezmény 29. cikkének (5) bekezdése értelmében az Europol törvényes képviselőjeként az igazgató teszi hivatalossá.
                  2. FEJEZET
                  ALKALMASSÁG ÉS KIVÁLASZTÁSI ELJÁRÁSOK
                  3. cikk
                  A pénzügyi ellenőrt és a pénzügyiellenőr-helyettes(eke)t az Europol-egyezmény 35. cikkének (7) bekezdésével, valamint az Europol pénzügyi szabályzatának 20. cikkével összhangban a tagállamok valamelyikének egyik hivatalos pénzügyi ellenőrző szervéből választják ki.
                  4. cikk
                  A pénzügyi ellenőr tisztségének betöltésére az Europol-egyezmény 35. cikkének (7) bekezdésével, valamint a személyzeti szabályzat 3. fejezetével és 2. függelékével összhangban kerül sor, az alábbi különleges rendelkezésekre is figyelemmel:

                              a)

                              az igazgatótanács elnöke felvételi bizottságot hoz létre, amelynek tagjai három tagállam képviselői, beleértve az elnökséget is, a többi tagot e célból az igazgatótanács sorshúzással jelöli ki; e három tag önmaguk közül megválasztja a felvételi bizottság elnökét;

                              b)

                              a hirdetést az igazgatótanács készíti el;

                              c)

                              a humánerőforrás-egység vezetője a felvételi bizottság titkáraként jár el, és szükség szerint adminisztratív támogatást nyújt; a kiválasztási eljárás során nem szavaz, és semmilyen egyéb módon nem befolyásolja az eljárás eredményét;

                              d)

                              a vizsgát/vizsgákat – abban az esetben, ha van ilyen – kizárólag a felvételi bizottság tagjai állítják össze, akik úgy is határozhatnak, hogy írásbeli vizsgá(k)ra nincs szükség; a felvételi bizottságnak az előválogatáson megfelelt valamennyi pályázót meg kell hallgatnia;

                              e)

                              a sikeres pályázók eredmények szerinti, a felvételi bizottság által elkészített jegyzékét továbbítják az igazgatótanács elnökének;

                              f)

                              a sikeres jelölt kiválasztásáról – az Europol-egyezmény 35. cikkének (7) bekezdésével összhangban – az igazgatótanács egyhangú határozattal dönt.

                        5. cikk
                  A pénzügyiellenőr-helyettes(ek) és a pénzügyi ellenőr hivatala alkalmazottainak felvétele a személyzeti szabályzat 3. fejezetével és 2. függelékével, valamint a pénzügyiellenőr-helyettes(ek) esetében az Europol-egyezmény 35. cikkének (7) bekezdésével összhangban történik, az alábbi különleges rendelkezésekre is figyelemmel:

                              a)

                              pénzügyiellenőr-helyettes felvételéhez az igazgatótanács elnöke felvételi bizottságot hoz létre, amelynek tagjai a pénzügyi ellenőr – aki a felvételi bizottság elnökeként jár el –, valamint a tagállamok két képviselője, beleértve az elnökséget, míg a másik tagot e célból az igazgatótanács sorshúzással jelöli ki, valamint a humánerőforrás-egység vezetője, aki a felvételi bizottság titkáraként jár el; a felvételi bizottság titkára nem szavaz a kiválasztási eljárás során, és semmilyen egyéb módon nem befolyásolja a kiválasztási eljárás eredményét;

                              b)

                              a pénzügyi ellenőr hivatala további alkalmazottainak felvételéhez a pénzügyi ellenőr és a humánerőforrás-egység vezetője felvételi bizottságot hoz létre, amelynek elnöke a pénzügyi ellenőr, titkára a humánerőforrás-egység vezetője; a felvételi bizottság titkára nem szavaz a kiválasztási eljárás során, és semmilyen egyéb módon nem befolyásolja a kiválasztási eljárás eredményét; ezenfelül az elnökség, amennyiben úgy kívánja, a felvételi bizottság tagjaként kijelölhet egy képviselőt;

                              c)

                              a hirdetést a felvételi bizottság készíti el;

                              d)

                              a vizsgát/vizsgákat kizárólag a felvételi bizottság tagjai állítják össze, akiknek az előválogatáson megfelelt valamennyi pályázót meg kell hallgatniuk;

                              e)

                              a sikeres pályázók eredmények szerinti, a felvételi bizottság által elkészített jegyzékét továbbítják az igazgatótanács elnökének;

                              f)

                              a pénzügyiellenőr-helyettes(ek) tekintetében a sikeres jelölt(ek) kiválasztásáról – az Europol-egyezmény 35. cikkének (7) bekezdésével és az Europol pénzügyi szabályzata 20. cikkének (1) bekezdésével összhangban – az igazgatótanács egyhangú határozattal dönt;

                              g)

                              a pénzügyi ellenőr hivatala további alkalmazottainak tekintetében a sikeres jelölt kiválasztásáról az igazgatótanács elnöke határoz.

                        3. FEJEZET
                  HIVATALI IDŐ, ALKALMAZÁSI FELTÉTELEK ÉS ÖSSZEFÉRHETETLENSÉG
                  6. cikk
                  (1)   A pénzügyi ellenőr kezdeti hivatali idejét a személyzeti szabályzat 6. cikkével összhangban az igazgatótanács egyhangú határozattal állapítja meg. Az igazgatótanács a személyzeti szabályzat 6. cikkével összhangban a szerződést egyhangú határozattal megújíthatja.
                  (2)   A pénzügyiellenőr-helyettes(ek) kezdeti hivatali idejét a személyzeti szabályzat 6. cikkével összhangban az igazgatótanács egyhangú határozattal állapítja meg. Az igazgatótanács a személyzeti szabályzat 6. cikkével összhangban a szerződést egyhangú határozattal megújíthatja.
                  (3)   A pénzügyi ellenőr hivatala alkalmazottainak kezdeti hivatali idejét a személyzeti szabályzat 6. cikkével összhangban az igazgatótanács elnöke határozza meg. A pénzügyi ellenőr véleménye alapján a szerződések a személyzeti szabályzat 6. cikkével összhangban az igazgatótanács elnökének határozatával megújíthatók.
                  7. cikk
                  (1)   A pénzügyi ellenőr beosztása – a személyzeti szabályzat 45. cikkével és 1. függelékével összhangban – megfelel az egységvezető beosztásának.
                  (2)   A pénzügyiellenőr-helyettes(ek) beosztása – a személyzeti szabályzat 45. cikkével és 1. függelékével összhangban – megfelel a vezető tisztviselő beosztásának.
                  8. cikk
                  (1)   A pénzügyi ellenőr és a pénzügyiellenőr-helyettes(ek) szerződtetésekor alkalmazandó kezdeti fizetési osztályt és fizetési fokozatot az igazgatótanács egyhangú határozattal állapítja meg.
                  (2)   A pénzügyi ellenőr esetében a személyzeti szabályzat 3. fejezetében előírt valamennyi rendszeres értékelést és határozatot az igazgatótanács elnöke készíti el, akit ebben – az előző hivatali időkre vonatkozóan – az elődei segítenek.
                  (3)   A pénzügyiellenőr-helyettes(ek) esetében a személyzeti szabályzat 3. fejezetében előírt valamennyi rendszeres értékelést és határozatot a pénzügyi ellenőr készíti el és az igazgatótanács elnöke erősíti meg.
                  9. cikk
                  (1)   A pénzügyi ellenőr hivatala alkalmazottainak szerződtetésekor alkalmazandó kezdeti fizetési osztályt és fizetési fokozatot az igazgatótanács elnöke határozza meg.
                  (2)   A pénzügyi ellenőr hivatalának alkalmazottai esetében és a pénzügyi ellenőr véleménye alapján a személyzeti szabályzat 3. fejezetében előírt valamennyi rendszeres értékelést és határozatot a pénzügyi ellenőr készíti el és az igazgatótanács elnöke erősíti meg.
                  10. cikk
                  Hivatali idejük lejártát követően a pénzügyi ellenőr és a pénzügyiellenőr-helyettes(ek) legalább tizennyolc hónapig nem alkalmazhatók az Europolnál az igazgató felügyelete alá tartozó beosztásban.
                  4. FEJEZET
                  A SZOLGÁLATI VISZONY MEGSZŰNÉSE
                  11. cikk
                  A pénzügyi ellenőr és a pénzügyiellenőr-helyettes(ek) szolgálati viszonya a személyzeti szabályzat 10. fejezetével összhangban szűnik meg, az alábbi különleges rendelkezésekre is figyelemmel:

                              a)

                              a pénzügyi ellenőr vagy a pénzügyiellenőr-helyettes(ek) szolgálati viszonyának megszüntetésére vonatkozó bármely határozatot az igazgatótanács egyhangú határozattal hoz meg;

                              b)

                              a pénzügyi ellenőr vagy a pénzügyiellenőr-helyettes(ek) szolgálati viszonyát fegyelmi okból megszüntető bármely határozatnak figyelembe kell vennie a fegyelmi eljárásokra vonatkozóan az e függelék 5. fejezetében meghatározott különleges rendelkezéseket.

                        12. cikk
                  A pénzügyi ellenőr hivatala alkalmazottainak szolgálati viszonya a személyzeti szabályzat 10. fejezetével összhangban szűnik meg, az alábbi különleges rendelkezésekre is figyelemmel:

                              a)

                              a pénzügyi ellenőr hivatalának alkalmazottai szolgálati viszonyának megszüntetésére vonatkozó bármely határozatot a pénzügyi ellenőr indokolással ellátott véleménye alapján az igazgatótanács elnöke hoz meg;

                              b)

                              a pénzügyi ellenőr hivatala alkalmazottainak szolgálati viszonyát fegyelmi okból megszüntető bármely határozatnak figyelembe kell vennie a fegyelmi eljárásokra vonatkozóan az e függelék 5. fejezetében meghatározott különleges rendelkezéseket.

                        5. FEJEZET
                  FEGYELMI ELJÁRÁS
                  13. cikk
                  A pénzügyi ellenőrrel és a pénzügyiellenőr-helyettessel/ helyettesekkel szembeni fegyelmi eljárás lefolytatására a pénzügyi szabályzat 49. cikkének (5) bekezdésével, valamint a személyzeti szabályzat 8. fejezetével és 7. függelékével összhangban kerül sor, az alábbi különleges rendelkezésekre is figyelemmel:

                              a)

                              az igazgatótanács fegyelmi tanácsot hoz létre, amelynek tagja az igazgatótanács elnöke, aki betölti a fegyelmi tanács elnökének szerepét, valamint annak a három tagállamnak a képviselői, amelyeket e célból az igazgatótanács sorshúzással jelöl ki; a képviselők magasabb vagy hasonló besorolási fokozattal bírnak, mint a pénzügyi ellenőr vagy a pénzügyiellenőr-helyettes(ek), és egyidejűleg nem tagjai az igazgatótanácsnak;

                              b)

                              az elnökség változása a fegyelmi tanács összetételét nem befolyásolja; az egyéb okból megüresedett helyeket sorshúzással kell betölteni;

                              c)

                              a fegyelmi tanács munkáját titkár segíti, aki kérésre lehet a jogi ügyekkel foglalkozó egység vezetője;

                              d)

                              az igazgatótanács jogosult az igazgatótanács elnöke vagy más tagja javaslata alapján egyhangú határozattal a pénzügyi ellenőrt vagy a pénzügyiellenőr-helyettest/ helyetteseket írásbeli figyelmeztetésben vagy megrovásban részesíteni a fegyelmi tanáccsal való konzultáció nélkül; a pénzügyi ellenőrt vagy a pénzügyiellenőr-helyettest/ helyetteseket erről írásban tájékoztatni kell, és az ilyen lépéseket megelőzően meg kell hallgatni;

                              e)

                              az egyéb fegyelmi intézkedéseket az igazgatótanács egyhangú határozattal, az e függelékben, valamint a személyzeti szabályzat 7. függelékében meghatározott fegyelmi eljárás lefolytatását követően rendeli el; ezen eljárást az igazgatótanács elnöke kezdeményezi a pénzügyi ellenőr vagy a pénzügyiellenőr-helyettes(ek) meghallgatását követően;

                              f)

                              az igazgatótanács tagjaival konzultálva az igazgatótanács elnöke gyakorolja a felfüggesztés elrendelésének a személyzeti szabályzat 90. cikkében meghatározott jogát, valamint ő határoz a személyzeti szabályzat 91. cikkében meghatározott, a fegyelmi intézkedésre vonatkozó valamennyi utalásnak a személyi aktából való törlésére irányuló kérelmekben;

                              g)

                              az igazgatótanács jelentést terjeszt a fegyelmi tanács elé, amelyben világosan kifejti az alkalmazott terhére írt cselekményeket és adott esetben az elkövetés körülményeit;

                              h)

                              a fegyelmi tanács első ülésén a tagok kijelölik a tagok egyikét, hogy az ügyről összefoglaló jelentést készítsen;

                              i)

                              a pénzügyi ellenőr vagy a pénzügyiellenőr-helyettes(ek) meghallgatását követően a fegyelmi tanács – a 7. függelék 15. cikkében előírt – indokolással ellátott véleményét megküldi a pénzügyi ellenőrnek és az igazgatótanácsnak, amely a vélemény kézhezvételét követő egy hónapon belül egyhangú határozatot hoz;

                              j)

                              az igazgatótanács saját kezdeményezésére, vagy a pénzügyi ellenőr vagy a pénzügyiellenőr-helyettes(ek) kérésére a fegyelmi eljárást ismételten megindíthatja, amennyiben megfelelő bizonyítékokkal alátámasztott új tények merülnek fel.

                        14. cikk
                  A pénzügyi ellenőr hivatalának alkalmazottaival szembeni fegyelmi eljárás lefolytatására a személyzeti szabályzat 8. fejezetével és 7. függelékével összhangban kerül sor, az alábbi különleges rendelkezésekre is figyelemmel:

                              a)

                              az igazgatótanács fegyelmi tanácsot hoz létre, amelynek tagja az e célból az igazgatótanács által sorshúzással kijelölt tagállamok három képviselője; a képviselők magasabb vagy hasonló besorolási fokozattal bírnak, mint a pénzügyi ellenőr hivatalának alkalmazottja, és nem tagjai az igazgatótanácsnak; a képviselők megállapodása alapján a képviselők egyike látja el a fegyelmi tanács elnökének feladatát;

                              b)

                              az elnökség változása a fegyelmi tanács összetételét nem befolyásolja; az egyéb okból megüresedett helyeket sorshúzással kell betölteni;

                              c)

                              a fegyelmi tanács munkáját titkár segíti, aki kérésre lehet a jogi ügyekkel foglalkozó egység vezetője;

                              d)

                              az igazgatótanács jogosult saját kezdeményezése vagy az igazgatótanács valamely tagja javaslata alapján az alkalmazottat írásbeli figyelmeztetésben vagy megrovásban részesíteni a fegyelmi tanáccsal való konzultáció nélkül; a pénzügyi ellenőr hivatalának alkalmazottját erről írásban tájékoztatni kell, és az ilyen lépéseket megelőzően meg kell hallgatni;

                              e)

                              az egyéb fegyelmi intézkedéseket az igazgatótanács elnöke az e függelékben, valamint a személyzeti szabályzat 7. függelékében meghatározott fegyelmi eljárás lefolytatását követően rendeli el; ezen eljárást az igazgatótanács elnöke kezdeményezi a pénzügyi ellenőr hivatala alkalmazottjának meghallgatását követően;

                              f)

                              az igazgatótanács elnöke gyakorolja a felfüggesztés elrendelésének a személyzeti szabályzat 90. cikkében meghatározott jogát, valamint ő határoz a személyzeti szabályzat 91. cikkében meghatározott, a fegyelmi intézkedésre vonatkozó valamennyi utalásnak a személyi aktából való törlésére irányuló kérelmekben;

                              g)

                              az igazgatótanács elnöke jelentést terjeszt a fegyelmi tanács elé, amelyben világosan kifejti az alkalmazott terhére írt cselekményeket és adott esetben az elkövetés körülményeit;

                              h)

                              a fegyelmi tanács első ülésén a tagok kijelölik a tagok egyikét, hogy az ügyről összefoglaló jelentést készítsen;

                              i)

                              a pénzügyi ellenőr hivatala alkalmazottjának meghallgatását követően a fegyelmi tanács – a 7. függelék 15. cikkében előírt – indokolással ellátott véleményét megküldi a pénzügyi ellenőr hivatala alkalmazottjának és az igazgatótanács elnökének, aki a vélemény kézhezvételét követő egy hónapon belül meghozza határozatát;

                              j)

                              az igazgatótanács elnöke saját kezdeményezésére vagy az érintett alkalmazott kérésére a fegyelmi eljárást ismételten megindíthatja, amennyiben megfelelő bizonyítékokkal alátámasztott új tények merülnek fel.

                        6. FEJEZET
                  FELELŐSSÉG
                  15. cikk
                  (1)   A pénzügyi ellenőr és a pénzügyiellenőr-helyettes(ek) felelőssége tekintetében a pénzügyi szabályzat 49. cikke (5) és (6) bekezdésével összhangban a pénzügyi ellenőr és a pénzügyiellenőr-helyettes(ek) ezen kockázatok ellen biztosítják magukat.
                  (2)   Az ehhez kapcsolódó biztosítási költségeket az Europol fedezi.
                  7. FEJEZET
                  JOGORVOSLAT
                  16. cikk
                  (1)   A pénzügyi ellenőr, a pénzügyiellenőr-helyettes vagy a pénzügyi ellenőr hivatalának alkalmazottja – a személyzeti szabályzat 92. cikke (2) bekezdése szerinti – panaszát a kérdésben a végleges határozatot meghozó hatóság részére nyújtja be, és azzal e hatóság foglalkozik.
                  (2)   A pénzügyi ellenőr, a pénzügyiellenőr-helyettes vagy a pénzügyi ellenőr hivatalának alkalmazottja – a személyzeti szabályzat 93. cikke értelmében – kizárólag akkor nyújthat be fellebbezést, amennyiben a kérdésben a végleges határozatot meghozó hatóság részére ezt megelőzően az (1) bekezdés értelmében már panaszt nyújtott be, és e panaszt kifejezett vagy hallgatólagos határozattal elutasították. Az érintett személy azonban az (1) bekezdés szerinti panasz benyújtását követően a személyzeti szabályzat 93. cikkének (4) bekezdésében meghatározott feltételekkel haladéktalanul fellebbezést nyújthat be az Európai Közösségek Bíróságához.
                  8. FEJEZET
                  A PÉNZÜGYI ELLENŐRRE VONATKOZÓ KÜLÖNLEGES RENDELKEZÉSEK, VALAMINT ÁTMENETI RENDELKEZÉSEK
                  17. cikk
                  Amennyiben a pénzügyi ellenőr egy hónapnál hosszabb időtartamra nem tudja ellátni feladatát, vagy a pénzügyi ellenőri tisztség nincs betöltve, feladatát egy pénzügyiellenőr-helyettes látja el. Az igazgatótanács e célból pénzügyiellenőr-helyettes kinevezése esetén megállapítja a helyettesítés rendjét.
                  18. cikk
                  Az e függelék hatályba lépését megelőzően meghozott, a pénzügyi ellenőrt, a pénzügyiellenőr-helyettes(eke)t vagy a pénzügyi ellenőr hivatalának alkalmazottait érintő határozatok, vagy a pénzügyi ellenőri, a pénzügyiellenőr-helyettesi vagy a pénzügyi ellenőr hivatalának alkalmazottja tisztségének betöltésére vonatkozóan megkötött szerződéses megállapodások továbbra is érvényben maradnak.”

               6.

               A személyzeti szabályzat a 10. függelék után a következő függelékkel egészül ki:

                  „11. FÜGGELÉK
                  Az igazgatótanács titkárára, valamint az igazgatótanács titkárságának alkalmazottaira vonatkozó különleges rendelkezések
                  1. FEJEZET
                  SZEREP ÉS FELADATOK
                  1. cikk
                  (1)   Az igazgatótanácsot feladatai ellátásában a titkár és az igazgatótanács titkárságának további alkalmazottai segítik.
                  (2)   Az igazgatótanács titkára, valamint az igazgatótanács titkárságának további alkalmazottai feladataik ellátása során és azok teljesítéséért kizárólag az igazgatótanácsnak tartoznak felelősséggel. Az Europol érdekében azonban egyéb feladatokat is elvégezhetnek, amennyiben azt az igazgatótanács saját hatáskörében előzetesen engedélyezte.
                  2. cikk
                  (1)   E függelék eltérő rendelkezésének hiányában, amennyiben a személyzeti szabályzat az Europol személyzetének az igazgató vagy az Europol általi felügyeletét vagy ellenőrzését írja elő, az ilyen rendelkezések az igazgatótanács titkára és az igazgatótanács titkárságának alkalmazottai esetében úgy értendők, mint amelyek az igazgatótanács elnökére vonatkoznak.
                  (2)   Az igazgatótanács vagy az igazgatótanács elnöke által e függelék értelmében hozott bármely, jogi végrehajtást igénylő határozatot az Europol-egyezmény 29. cikke (5) bekezdése értelmében az Europol törvényes képviselőjeként az igazgató teszi hivatalossá.
                  2. FEJEZET
                  ALKALMASSÁG ÉS KIVÁLASZTÁSI ELJÁRÁS
                  3. cikk
                  Az igazgatótanács titkára és az igazgatótanács titkárságának további alkalmazottai beosztásának betöltése nem korlátozódik az Europol-egyezmény 2. cikkének (4) bekezdése szerinti illetékes hatóságoktól szerződtetett személyzetre.
                  4. cikk
                  Az igazgatótanács titkára tisztségének betöltésére a személyzeti szabályzat 3. fejezetével és 2. függelékével összhangban kerül sor, az alábbi különleges rendelkezésekre is figyelemmel:

                              a)

                              az igazgatótanács elnöke felvételi bizottságot hoz létre, amelynek tagjai három tagállam képviselői, ideértve az elnökséget is, a többi tagot e célból az igazgatótanács sorshúzással jelöli ki; e három tag önmaguk közül megválasztja a felvételi bizottság elnökét;

                              b)

                              a hirdetést az igazgatótanács készíti el;

                              c)

                              az humánerőforrás-egység vezetője a felvételi bizottság titkáraként jár el és szükség szerint adminisztratív támogatást nyújt; a felvételi bizottság titkára nem szavaz a kiválasztási eljárás során, és semmilyen egyéb módon nem befolyásolja az eljárás eredményét;

                              d)

                              a vizsgát/vizsgákat – abban az esetben, ha van ilyen – kizárólag a felvételi bizottság tagjai állítják össze, akik úgy is határozhatnak, hogy írásbeli vizsgá(k)ra nincs szükség; a felvételi bizottságnak az előválogatáson megfelelt valamennyi pályázót meg kell hallgatnia;

                              e)

                              a sikeres pályázók eredmények szerinti, a felvételi bizottság által elkészített jegyzékét továbbítják az igazgatótanács elnökének;

                              f)

                              a sikeres jelölt kiválasztásáról az igazgatótanács többségi határozattal dönt.

                        5. cikk
                  Az igazgatótanács titkársága alkalmazottai beosztásának betöltésére a személyzeti szabályzat 3. fejezetével és 2. függelékével összhangban kerül sor, az alábbi különleges rendelkezésekre is figyelemmel:

                              a)

                              a vezető tisztviselő beosztás tekintetében az igazgatótanács elnöke felvételi bizottságot hoz létre, amelynek tagjai az igazgatótanács titkára, valamint a tagállamok két képviselője – ideértve az elnökséget, a másik tagot e célból az igazgatótanács sorshúzással jelöli ki – akik közül az egyik a felvételi bizottság elnökeként jár el, valamint a humánerőforrás-egység vezetője, aki a felvételi bizottság titkáraként jár el; a felvételi bizottság titkára nem szavaz a kiválasztási eljárás során, és semmilyen egyéb módon nem befolyásolja a kiválasztási eljárás eredményét;

                              b)

                              a vezető tisztviselőnél alacsonyabb beosztások tekintetében az igazgatótanács elnöke felvételi bizottságot hoz létre, amelynek tagjai az igazgatótanács titkára, aki a felvételi bizottság elnökeként jár el, valamint a humánerőforrás-egység vezetője, aki a felvételi bizottság titkáraként jár el; a felvételi bizottság titkára nem szavaz a kiválasztási eljárás során, és semmilyen egyéb módon nem befolyásolhatja a kiválasztási eljárás eredményét; ezenfelül az elnökség, amennyiben úgy kívánja, a felvételi bizottság tagjaként kijelölhet egy képviselőt;

                              c)

                              a hirdetést az igazgatótanács készíti el;

                              d)

                              a vizsgát/vizsgákat kizárólag a felvételi bizottság tagjai állítják össze, akiknek az előválogatáson megfelelt valamennyi pályázót meg kell hallgatniuk;

                              e)

                              a sikeres pályázók eredmények szerinti, a felvételi bizottság által elkészített jegyzékét továbbítják az igazgatótanács elnökének;

                              f)

                              a sikeres jelölt kiválasztásáról az igazgatótanács elnöke határoz.

                        3. FEJEZET
                  HIVATALI IDŐ ÉS ALKALMAZÁSI FELTÉTELEK
                  6. cikk
                  (1)   Az igazgatótanács titkárának kezdeti hivatali idejét a személyzeti szabályzat 6. cikkével összhangban az igazgatótanács határozza meg. Az igazgatótanács a személyzeti szabályzat 6. cikkével összhangban a szerződést megújíthatja.
                  (2)   Az igazgatótanács titkársága alkalmazottainak kezdeti hivatali idejét a személyzeti szabályzat 6. cikkével összhangban az igazgatótanács elnöke határozza meg. Az igazgatótanács titkárának véleménye alapján a szerződések a személyzeti szabályzat 6. cikkével összhangban az igazgatótanács elnökének határozatával megújíthatók.
                  7. cikk
                  Az igazgatótanács titkárának beosztása – a személyzeti szabályzat 45. cikkével és 1. függelékével összhangban – megfelel az egységvezető beosztásának.
                  8. cikk
                  (1)   Az igazgatótanács titkárának szerződtetésekor alkalmazandó kezdeti fizetési osztályt és fizetési fokozatot az igazgatótanács határozza meg.
                  (2)   Az igazgatótanács titkára esetében a személyzeti szabályzat 3. fejezetében előírt valamennyi rendszeres értékelést – a humánerőforrás egység vezetőjének segítségével – az igazgatótanács elnöke végzi, aki egyúttal előkészíti a fizetési fokozatoknak a szolgálatban eltöltött minden két évet követő növelésére vonatkozó igazgatótanácsi döntést is.
                  9. cikk
                  (1)   Az igazgatótanács titkársága alkalmazottainak szerződtetésekor alkalmazandó kezdeti fizetési osztályt és fizetési fokozatot a felvételi bizottság javaslata alapján az igazgatótanács elnöke határozza meg.
                  (2)   Az igazgatótanács titkárságának alkalmazottai esetében a személyzeti szabályzat 3. fejezetében előírt valamennyi rendszeres értékelést – az igazgatótanács titkárának véleménye alapján – az igazgatótanács elnöke végzi, aki egyúttal a fizetési fokozatoknak a szolgálatban eltöltött minden két évet követő növelésére vonatkozóan is határoz.
                  4. FEJEZET
                  A SZOLGÁLATI VISZONY MEGSZŰNÉSE
                  10. cikk
                  Az igazgatótanács titkárának szolgálati viszonya a személyzeti szabályzat 10. fejezetével összhangban szűnik meg, az alábbi különleges rendelkezésekre is figyelemmel:

                              a)

                              az igazgatótanács titkára szolgálati viszonyának megszüntetéséről az igazgatótanács határoz;

                              b)

                              az igazgatótanács titkárának szolgálati viszonyát fegyelmi okból megszüntető bármely határozatnak figyelembe kell vennie a fegyelmi eljárásokra vonatkozóan az e függelék 5. fejezetében meghatározott különleges rendelkezéseket.

                        11. cikk
                  Az igazgatótanács titkársága alkalmazottainak szolgálati viszonya a személyzeti szabályzat 10. fejezetével összhangban szűnik meg, az alábbi különleges rendelkezésekre is figyelemmel:

                              a)

                              az igazgatótanács titkársága alkalmazottainak tekintetében a szolgálati viszony megszüntetéséről az igazgatótanács elnöke határoz;

                              b)

                              az igazgatótanács titkársága alkalmazottainak szolgálati viszonyát fegyelmi okból megszüntető bármely határozatnak figyelembe kell vennie a fegyelmi eljárásokra vonatkozóan az e függelék 5. fejezetében meghatározott különleges rendelkezéseket.

                        5. FEJEZET
                  FEGYELMI ELJÁRÁS
                  12. cikk
                  Az igazgatótanács titkárával szembeni fegyelmi eljárás lefolytatására a személyzeti szabályzat 8. fejezetével és 7. függelékével összhangban kerül sor, az alábbi különleges rendelkezésekre is figyelemmel:

                              a)

                              az igazgatótanács fegyelmi tanácsot hoz létre, amelynek tagja az igazgatótanács elnöke, aki betölti a fegyelmi tanács elnökének szerepét, valamint annak a három tagállamnak a képviselői, amelyeket e célból az igazgatótanács sorshúzással jelöl ki; a képviselők magasabb vagy hasonló besorolási fokozattal bírnak, mint az igazgatótanács titkára, és nem tagjai az igazgatótanácsnak;

                              b)

                              az elnökség változása a fegyelmi tanács összetételét nem befolyásolja; az egyéb okból megüresedett helyeket sorshúzással kell betölteni;

                              c)

                              a fegyelmi tanács munkáját titkár segíti, aki kérésre lehet a jogi ügyekkel foglalkozó egység vezetője;

                              d)

                              az igazgatótanács jogosult az igazgatótanács elnöke vagy más tagja javaslata alapján többségi határozattal az igazgatótanács tikárát írásbeli figyelmeztetésben vagy megrovásban részesíteni a fegyelmi tanáccsal való konzultáció nélkül; az igazgatótanács titkárát erről írásban tájékoztatni kell, és az ilyen lépéseket megelőzően meg kell hallgatni;

                              e)

                              az egyéb fegyelmi intézkedéseket az igazgatótanács többségi határozattal, az e függelékben, valamint a személyzeti szabályzat 7. függelékében meghatározott fegyelmi eljárás lefolytatását követően rendeli el; ezen eljárást az igazgatótanács elnöke kezdeményezi az igazgatótanács titkárának meghallgatását követően;

                              f)

                              az igazgatótanács tagjaival konzultálva az igazgatótanács elnöke gyakorolja a felfüggesztés elrendelésének a személyzeti szabályzat 90. cikkében meghatározott jogát, valamint ő határoz a személyzeti szabályzat 91. cikkében meghatározott, a fegyelmi intézkedésre vonatkozó valamennyi utalásnak a személyi aktából való törlésére irányuló kérelmekben;

                              g)

                              az igazgatótanács jelentést terjeszt a fegyelmi tanács elé, amelyben világosan kifejti az alkalmazott terhére írt cselekményeket és adott esetben az elkövetés körülményeit;

                              h)

                              a fegyelmi tanács első ülésén a tagok kijelölik a tagok egyikét, hogy az ügyről összefoglaló jelentést készítsen;

                              i)

                              az igazgatótanács titkárának meghallgatását követően a fegyelmi tanács – a 7. függelék 15. cikkében előírt – indokolással ellátott véleményét megküldi az igazgatótanács titkárának és az igazgatótanácsnak, amely a vélemény kézhezvételét követő egy hónapon belül többségi határozatot hoz;

                              j)

                              az igazgatótanács saját kezdeményezésére vagy az igazgatótanács titkárának kérésére a fegyelmi eljárást ismételten megindíthatja, amennyiben megfelelő bizonyítékokkal alátámasztott új tények merülnek fel.

                        13. cikk
                  Az igazgatótanács titkársága alkalmazottaival szembeni fegyelmi eljárásra a személyzeti szabályzat 8. fejezetével és 7. függelékével összhangban kerül sor, az alábbi különleges rendelkezésekre is figyelemmel:

                              a)

                              az igazgatótanács fegyelmi tanácsot hoz létre, amelynek tagja az e célból az igazgatótanács által sorshúzással kijelölt tagállamok három képviselője; a képviselők magasabb vagy hasonló besorolási fokozattal bírnak, mint az igazgatótanács titkárságának alkalmazottja, és nem tagjai az igazgatótanácsnak; a képviselők megállapodása alapján a képviselők egyike látja el a fegyelmi tanács elnökének feladatát;

                              b)

                              az elnökség változása a fegyelmi tanács összetételét nem befolyásolja; az egyéb okból megüresedett helyeket sorshúzással kell betölteni;

                              c)

                              a fegyelmi tanács munkáját titkár segíti, aki kérésre lehet a jogi ügyekkel foglalkozó egység vezetője;

                              d)

                              az igazgatótanács jogosult saját kezdeményezése vagy az igazgatótanács valamely tagja javaslata alapján egyhangú határozattal az alkalmazottat írásbeli figyelmeztetésben vagy megrovásban részesíteni a fegyelmi tanáccsal való konzultáció nélkül; az igazgatótanács titkárságának alkalmazottját erről írásban tájékoztatni kell, és az ilyen lépéseket megelőzően meg kell hallgatni;

                              e)

                              az egyéb fegyelmi intézkedéseket az igazgatótanács elnöke az e függelékben, valamint a személyzeti szabályzat 7. függelékében meghatározott fegyelmi eljárás lefolytatását követően rendeli el; ezen eljárást az igazgatótanács elnöke kezdeményezi az igazgatótanács titkársága alkalmazottjának meghallgatását követően;

                              f)

                              az igazgatótanács elnöke gyakorolja a felfüggesztés elrendelésének a személyzeti szabályzat 90. cikkében meghatározott jogát, valamint ő határoz a személyzeti szabályzat 91. cikkében meghatározott, a fegyelmi intézkedésre vonatkozó valamennyi utalásnak a személyi aktából való törlésére irányuló kérelmekben;

                              g)

                              az igazgatótanács elnöke jelentést terjeszt a fegyelmi tanács elé, amelyben világosan kifejti az alkalmazott terhére írt cselekményeket és adott esetben az elkövetés körülményeit;

                              h)

                              a fegyelmi tanács első ülésén a tagok kijelölik a tagok egyikét, hogy az ügyről összefoglaló jelentést készítsen;

                              i)

                              az érintett tisztviselő meghallgatását követően a fegyelmi tanács – a 7. függelék 15. cikkében előírt – indokolással ellátott véleményét megküldi az igazgatótanács titkársága alkalmazottjának és az igazgatótanács elnökének, aki a vélemény kézhezvételét követő egy hónapon belül határozatot hoz;

                              j)

                              az igazgatótanács saját kezdeményezésére vagy az érintett alkalmazott kérésére a fegyelmi eljárást ismételten megindíthatja, amennyiben megfelelő bizonyítékokkal alátámasztott új tények merülnek fel.

                        6. FEJEZET
                  JOGORVOSLAT
                  14. cikk
                  (1)   Az igazgatótanács titkára vagy az igazgatótanács titkárságának alkalmazottja – a személyzeti szabályzat 92. cikke (2) bekezdése szerinti – panaszát a kérdésben a végleges határozatot meghozó hatóság részére nyújtja be, és azzal e hatóság foglalkozik.
                  (2)   Az igazgatótanács titkára vagy az igazgatótanács titkárságának alkalmazottja – a személyzeti szabályzat 93. cikke értelmében – kizárólag akkor nyújthat be fellebbezést, amennyiben a kérdésben a végleges határozatot meghozó hatóság részére ezt megelőzően az (1) bekezdés értelmében már panaszt nyújtott be, és e panaszt kifejezett vagy hallgatólagos határozattal elutasították. Az érintett személy azonban az (1) bekezdés szerinti panasz benyújtását követően a személyzeti szabályzat 93. cikkének (4) bekezdésében meghatározott feltételekkel haladéktalanul fellebbezést nyújthat be az Európai Közösségek Bíróságához.
                  7. FEJEZET
                  ÁTMENETI RENDELKEZÉSEK
                  15. cikk
                  Az e függelék hatályba lépését megelőzően meghozott, az igazgatótanács titkárának vagy az igazgatótanács titkársága alkalmazottjának beosztását betöltő személyeket érintő határozatok, vagy megkötött szerződéses megállapodások továbbra is érvényben maradnak.”

         2. cikk
   Ez a határozat az elfogadását követő napon lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. december 4-én.

            a Tanács részéről

            az elnök

         L. LUHTANEN

      (1)  HL C 316., 1995.11.27., 2. o. A legutóbb a 2003. november 27-i jegyzőkönyvvel (2004.1.6., 1. o.) módosított egyezmény.

      (2)  HL C 71., 2006.3.23., 16. o.

      (3)  2006. október 12-i vélemény (a Hivatalos Lapban még nem tették közzé).

      (4)  HL C 26., 1999.1.30., 23. o. A legutóbb A 2006/519/EK határozattal (HL L 203., 2006.7.26., 10. o.) módosított jogi aktus.


title: 2013/759/EU: A Tanács határozata ( 2013. december 12. ) az EFA tekintetében a 2014. január 1-je és a 11. Európai Fejlesztési Alap hatálybalépése közötti átmeneti igazgatási intézkedésekről

text:
               14.12.2013

               HU

               Az Európai Unió Hivatalos Lapja

               L 335/48

         A TANÁCS HATÁROZATA
   (2013. december 12.)
   az EFA tekintetében a 2014. január 1-je és a 11. Európai Fejlesztési Alap hatálybalépése közötti átmeneti igazgatási intézkedésekről
   (2013/759/EU)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és az Európai Unió működéséről szóló szerződésre,
   tekintettel az egyrészről az afrikai, karibi és csendes-óceáni államok (a továbbiakban: AKCS-államok) csoportja, másrészről az Európai Közösség és tagállamai között létrejött, 2000. június 23-án Cotonouban aláírt partnerségi megállapodásra,
   tekintettel az Európai Közösség és a tengerentúli országok és területek társulásáról szóló, 2001. november 27-i 2001/822/EK tanácsi határozatra (a továbbiakban: tengerentúli társulási határozat) (1),
   tekintettel a tagállamok kormányainak a Tanács keretében ülésező képviselői között az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra (2) (a továbbiakban: a 10. EFA-ra vonatkozó belső megállapodás) és különösen annak 1. cikke (5) bekezdésére,
   tekintettel az Európai Bizottság javaslatára,
   mivel:

               (1)

               A 10. EFA-ra vonatkozó belső megállapodás 1. cikkének (5) bekezdése úgy rendelkezik, hogy a 10. EFA pénzeszközei 2013. december 31-ét követően nem köthetők le, kivéve, ha a Tanács a Bizottság javaslata alapján egyhangúlag másképp nem határoz.

               (2)

               Az AKCS–EU partnerségi megállapodás Ib. mellékletének (a 2008–2013 időszakra szóló többéves pénzügyi keret) (5) bekezdése úgy rendelkezik, hogy a 10. EFA pénzeszközei – eltekintve a beruházási konstrukcióra szánt összegektől, a kapcsolódó kamattámogatások kivételével – 2013. december 31-ét követően nem köthetők le, kivéve, ha a Tanács a Bizottság javaslata alapján egyhangúlag másképp nem határoz.

               (3)

               A tengerentúli társulási határozat IIAa. melléklete 1. cikkének (2) bekezdése úgy rendelkezik, hogy a 10. EFA pénzeszközei 2013. december 31-ét követően nem köthetők le, kivéve, ha a Tanács a Bizottság javaslata alapján egyhangúlag másképp nem határoz.

               (4)

               A 10. EFA-ra vonatkozó belső megállapodás 13. cikkének (3) bekezdése úgy rendelkezik, hogy az említett megállapodás időbeli hatálya megegyezik az AKCS–EU partnerségi megállapodás többéves pénzügyi keretének időtartamával, és hogy a 10. EFA-ra vonatkozó belső megállapodásnak annyi ideig kell hatályban maradnia, ami az AKCS–EU partnerségi megállapodás, a tengerentúli társulási határozat és az említett többéves pénzügyi keret alapján finanszírozott valamennyi művelet teljes mértékű végrehajtásához szükséges.

               (5)

               Az Európai Külügyi Szolgálat szervezetét és működését a 2010/427/EU tanácsi határozat (3) határozza meg.

               (6)

               Lehetséges, hogy a 11. EFA 2014. január 1-je után lép hatályba. Ezért helyénvaló átmeneti intézkedésekről (a továbbiakban: áthidaló eszköz) rendelkezni annak biztosítása érdekében, hogy 2014 januárja és a 11. EFA-ra vonatkozó belső megállapodás hatálybalépése között rendelkezésre álljanak a források az AKCS-országokkal, valamint a tengerentúli országokkal és területekkel (TOT-ok) való együttműködéshez, továbbá a támogatási kiadásokra, amely intézkedéseket a 10. és a korábbi EFA-k egyenlegeiből és visszavont kötelezettségvállalásaiból kell finanszírozni,

         ELFOGADTA EZT A HATÁROZATOT:
   1. cikk
   A 11. EFA-ra vonatkozó belső megállapodás hatálybalépéséig az AKCS-partnerek részére létrehozott cselekvési programok, egyedi intézkedések és különleges intézkedések, a TOT-okat támogató finanszírozási határozatok, valamint a kiadási támogatásokra vonatkozó cselekvési programok formáját öltő átmeneti intézkedéseket az áthidaló eszközből finanszírozzák, amely a korábbi EFA-k le nem kötött egyenlegeiből és e korábbi EFA-k projektjeiből vagy programjaiból visszavont kötelezettségvállalásokból áll. Ez az áthidaló eszköz finanszírozhat az Európai Beruházási Bankhoz allokált kamattámogatásokat és projektekkel kapcsolatos technikai segítségnyújtást is az AKCS–EU partnerségi megállapodás II. mellékletének 1., 2. és 4. cikke, valamint a tengerentúli társulási határozat szerint. Ezen átmeneti finanszírozási intézkedések célja, hogy megkönnyítsék a programozási dokumentumok végrehajtását, valamint lehetővé tegyék a sürgős segélyezési igényekre való reagálást.
   Az ezen áthidaló eszközből lekötött forrásokat a 11. EFA-hoz kell elszámolni. A 8., 9. és 10. EFA-ra vonatkozó belső megállapodás 1. cikke (2) bekezdésének a) pontjában meghatározott tagállami hozzájárulásokat ennek megfelelően csökkentik a 11. EFA-ra vonatkozó belső megállapodás hatálybalépését követően.
   2. cikk
   Az áthidaló eszköz végrehajtása tekintetében a 617/2007/EK tanácsi rendelet (4) és a 215/2008/EK tanácsi rendelet (5) alkalmazandó.
   3. cikk
   Ezt a határozatot a 2010/427/EU határozattal összhangban kell alkalmazni.
   4. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2014. január 1-jétől a 11. EFA-ra vonatkozó belső megállapodás hatálybalépéséig kell alkalmazni.

      Kelt Brüsszelben, 2013. december 12-én.

            a Tanács részéről

            az elnök

         C. ASHTON

      (1)  HL L 314., 2001.11.30., 1. o.

      (2)  HL L 247., 2006.9.9., 32. o.

      (3)  A Tanács 2010. július 26-i 2010/427/EU határozata az Európai Külügyi Szolgálat szervezetének és működésének a megállapításáról (HL L 201., 2010.8.3., 30. o.).

      (4)  A Tanács 2007. május 14-i 617/2007/EK rendelete az AKCS–EK partnerségi megállapodás alapján létrehozott 10. Európai Fejlesztési Alap végrehajtásáról (HL L 152., 2007.6.13., 1. o.).

      (5)  A Tanács 2008. február 18-i 215/2008/EK rendelete a 10. Európai Fejlesztési Alapra alkalmazandó pénzügyi szabályzatról (HL L 78., 2008.3.19., 1. o.).


title: A Tanács (EU) 2015/105 határozata ( 2014. április 14. ) az egyrészről az Európai Közösségek és tagállamaik, másrészről az Azerbajdzsán Köztársaság közötti partnerségi és együttműködési megállapodáshoz csatolt, az Azerbajdzsán Köztársaság uniós programokban való részvételét szabályozó általános elvekre vonatkozó, az Európai Unió és az Azerbajdzsán Köztársaság közötti keretmegállapodásról szóló jegyzőkönyvnek az Unió nevében történő aláírásáról és ideiglenes alkalmazásáról

text:
               24.1.2015

               HU

               Az Európai Unió Hivatalos Lapja

               L 19/2

         A TANÁCS (EU) 2015/105 HATÁROZATA
   (2014. április 14.)
   az egyrészről az Európai Közösségek és tagállamaik, másrészről az Azerbajdzsán Köztársaság közötti partnerségi és együttműködési megállapodáshoz csatolt, az Azerbajdzsán Köztársaság uniós programokban való részvételét szabályozó általános elvekre vonatkozó, az Európai Unió és az Azerbajdzsán Köztársaság közötti keretmegállapodásról szóló jegyzőkönyvnek az Unió nevében történő aláírásáról és ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak a 212. cikkére, összefüggésben a 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               A Tanács 2007. június 18-án felhatalmazta a Bizottságot arra, hogy tárgyalásokat folytasson az egyrészről az Európai Közösségek és tagállamaik, másrészről az Azerbajdzsán Köztársaság közötti partnerségi és együttműködési megállapodáshoz (1) csatolt, az Azerbajdzsán Köztársaság uniós programokban való részvételét szabályozó általános elvekre vonatkozó, az Európai Unió és az Azerbajdzsán Köztársaság közötti keretmegállapodásról szóló jegyzőkönyvről (a továbbiakban: a jegyzőkönyv).

               (2)

               E tárgyalások lezárultak.

               (3)

               A jegyzőkönyv célja, hogy meghatározza mindazokat a pénzügyi és technikai szabályokat, amelyek lehetővé teszik, hogy az Azerbajdzsán Köztársaság részt vegyen bizonyos uniós programokban. A jegyzőkönyv által létrehozott horizontális keret a gazdasági, pénzügyi és technikai együttműködésre vonatkozó olyan intézkedés, amely lehetővé teszi az Unió által a különböző programok keretében biztosított – különösen pénzügyi – támogatáshoz való hozzájutást. Ez a keret csak azokra a programokra vonatkozik, amelyek tekintetében az azokat létrehozó jogalkotási aktusok rendelkeznek az Azerbajdzsán Köztársaság részvételének lehetőségéről. Ezért a jegyzőkönyv aláírása és ideiglenes alkalmazása nem jár a programok által érintett különböző ágazati szakpolitikákra vonatkozó hatáskörök gyakorlásával; e hatásköröket az ilyen programok létrehozásakor gyakorolják.

               (4)

               A jegyzőkönyvet az Unió nevében alá kell írni, és a megkötéséhez szükséges eljárások lezárásáig ideiglenes jelleggel alkalmazni kell,

         ELFOGADTA EZT A HATÁROZATOT:
   1. cikk
   A Tanács felhatalmazást ad az egyrészről az Európai Közösségek és tagállamaik, másrészről az Azerbajdzsán Köztársaság közötti partnerségi és együttműködési megállapodáshoz csatolt, az Azerbajdzsán Köztársaság uniós programokban való részvételét szabályozó általános elvekre vonatkozó, az Európai Unió és az Azerbajdzsán Köztársaság közötti keretmegállapodásról szóló jegyzőkönyvnek (a továbbiakban: a jegyzőkönyv) az Unió nevében történő aláírására, feltételezve az említett jegyzőkönyv megkötését.
   A jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje az Unió nevében a jegyzőkönyv aláírására jogosult személyt vagy személyeket.
   3. cikk
   A megkötéséhez szükséges eljárások lefolytatásáig a jegyzőkönyvet az aláírásának napjától (2) kezdődően ideiglenes jelleggel alkalmazni kell.
   4. cikk
   Ez a határozat az elfogadásának napján lép hatályba.

      Kelt Luxembourgban, 2014. április 14-én.

            a Tanács részéről

            az elnök

         C. ASHTON

      (1)  HL L 246., 1999.9.17., 3. o.

      (2)  A jegyzőkönyv aláírásának időpontját a Tanács Főtitkársága közzéteszi az Európai Unió Hivatalos Lapjában.


title: A Tanács (EU) 2016/1742 határozata (2016. szeptember 20.) az Európai Unió és a Tongai Királyság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő megkötéséről

text:
               30.9.2016

               HU

               Az Európai Unió Hivatalos Lapja

               L 264/23

         A TANÁCS (EU) 2016/1742 HATÁROZATA
   (2016. szeptember 20.)
   az Európai Unió és a Tongai Királyság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben a 218. cikke (6) bekezdése második albekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A Bizottság az Európai Unió nevében tárgyalásokat folytatott a Tongai Királysággal a rövid távú tartózkodásra jogosító vízumok alóli mentességről szóló megállapodásról (a továbbiakban: a megállapodás).

               (2)

               Az (EU) 2015/2226 tanácsi határozattal (2) összhangban a megállapodást 2015. november 21-én aláírták, és azóta ideiglenesen alkalmazzák.

               (3)

               A megállapodás szakértői vegyes bizottságot hoz létre a megállapodás igazgatása céljából. Az Uniót e vegyes bizottságban a Bizottság képviseli, amelyet a tagállamok képviselőinek kell támogatniuk.

               (4)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (3) összhangban nem vesz részt. Ennélfogva az Egyesült Királyság nem vesz részt e határozatnak az elfogadásában, az rá nézve nem kötelező és nem alkalmazandó.

               (5)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (4) összhangban nem vesz részt. Ennélfogva Írország nem vesz részt e határozatnak az elfogadásában, az rá nézve nem kötelező és nem alkalmazandó.

               (6)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Tongai Királyságközötti, a rövid távú tartózkodásra jogosító vízumok alóli mentességről szóló megállapodást az Unió nevében a Tanács jóváhagyja.
   2. cikk
   A megállapodás 8. cikkének (1) bekezdésében előírt értesítést az Unió nevében a Tanács elnöke teszi meg (5).
   3. cikk
   A megállapodás 6. cikke szerint létrehozott szakértői vegyes bizottságban a tagállamok képviselőinek támogatásával a Bizottság látja el az Unió képviseletét.
   4. cikk
   Ez a határozat az elfogadásának napján lép hatályba.

      Kelt Brüsszelben, 2016. szeptember 20-án.

            a Tanács részéről

            az elnök

         I. KORČOK

      (1)  2016. június 8-i egyetértés (a Hivatalos Lapban még nem tették közzé).

      (2)  A Tanács (EU) 2015/2226 határozata (2015. október 26.) az Európai Unió és a Tongai Királyság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő aláírásáról és az ideiglenes alkalmazásáról (HL L 317., 2015.12.3., 1. o.).

      (3)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (4)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (5)  A Tanács Főtitkársága gondoskodik a megállapodás aláírása napjának az Európai Unió Hivatalos Lapjában való közzétételéről.


title: 2005/49/EK, Euratom: A Tanács határozata (2005. január 18.) a Bíróság alapokmányáról szóló jegyzőkönyv I. melléklete 3. cikkének (3) bekezdése szerinti bizottság működésére vonatkozó szabályokról

text:
               25.1.2005

               HU

               Az Európai Unió Hivatalos Lapja

               L 21/13

      A TANÁCS HATÁROZATA

   (2005. január 18.)
   a Bíróság alapokmányáról szóló jegyzőkönyv I. melléklete 3. cikkének (3) bekezdése szerinti bizottság működésére vonatkozó szabályokról
   (2005/49/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az Európai Atomenergia-közösséget létrehozó szerződésre,
   tekintettel az Európai Unió Közszolgálati Törvényszékének felállításáról szóló, 2004. november 2-i 2004/752/EK, Euratom tanácsi határozattal módosított, a Bíróság alapokmányáról szóló jegyzőkönyvre (1) és különösen annak I. melléklete 3. cikkének (3) bekezdésére,
   tekintettel a Bíróság elnökének 2004. december 2-i ajánlására,
   mivel:

               (1)

               A Bíróság alapokmányáról szóló jegyzőkönyv I. melléklete 3. cikkének (3) bekezdése előírja egy, a Bíróság, valamint az Elsőfokú Bíróság korábbi tagjai és elismert szaktudással rendelkező jogászok közül választandó, héttagú bizottság felállítását.

               (2)

               A fent említett (3) bekezdésnek megfelelően, a Tanács a Bíróság elnökének ajánlása alapján, minősített többséggel eljárva állapítja meg a bizottság működésére vonatkozó szabályokat. E rendelkezéseket alkalmazni kell,

         A KÖVETKEZŐKÉPPEN HATÁROZOTT:
   1. cikk
   Ezen határozat melléklete tartalmazza a Bíróság alapokmányáról szóló jegyzőkönyv I. melléklete 3. cikkének (3) bekezdése szerinti bizottság működésére vonatkozó szabályokat.
   2. cikk
   Ezt a határozatot az Európai Unió Hivatalos Lapjában való kihirdetését követő naptól kell alkalmazni.

      Kelt Brüsszelben, 2005. január 18-án.

            a Tanács részéről

            az elnök

         J.-C. JUNCKER

      (1)  HL L 333., 2004.11.9., 7. o.

      MELLÉKLET
      a Bíróság alapokmányáról szóló jegyzőkönyv I. melléklete 3. cikkének (3) bekezdése szerinti bizottság működésére vonatkozó szabályok

                  1.

                  A bizottság hét tagból áll, akiket a Bíróság, valamint az Elsőfokú Bíróság korábbi tagjai és elismert szaktudással rendelkező jogászok közül választanak ki.

                  2.

                  A bizottság tagjait négyéves időtartamra választják. Ezen időszak lejártát követően a tagok újraválaszthatók.

                  3.

                  A bizottság elnöki tisztét a Tanács által az erre a célra megválasztott egyik tag tölti be.

                  4.

                  A Tanács Főtitkársága látja el a bizottság titkárságának feladatait. Biztosítja a bizottság munkájához szükséges adminisztratív hátteret, beleértve a dokumentumok fordítását.

                  5.

                  A bizottság akkor határozatképes, ha legalább öt tagja jelen van.
                  A bizottság egyszerű többséggel jár el. Egyenlő számú szavazat esetén az elnök szavazata dönt.

                  6.

                  A bizottság azon tagjai, akiknek feladatuk teljesítése érdekében el kell hagyniuk lakóhelyüket, a Bizottság elnökének és tagjainak, a Bíróság elnökének, bíráinak, főtanácsnokainak és hivatalvezetőjének, valamint az Elsőfokú Bíróság elnökének, tagjainak és jegyzőjének járandóságairól szóló, 1967. július 25-i 422/67/EGK, 5/67/Euratom tanácsi rendelet (1) 6. cikke szerinti feltételek fennállta esetén költségtérítésre és díjazásra jogosultak.
                  E költségeket a Tanács viseli.

         (1)  HL 187., 1967.8.8., 1. o. A legutóbb az 1292/2004/EK, Euratom rendelettel (HL L 243., 2004.7.15., 23. o.) módosított rendelet.


title: A Tanács 2013/659/KKBP határozata ( 2013. november 15. ) a Szomáliával szembeni korlátozó intézkedésekről szóló 2010/231/KKBP határozat módosításáról

text:
               16.11.2013

               HU

               Az Európai Unió Hivatalos Lapja

               L 306/15

         A TANÁCS 2013/659/KKBP HATÁROZATA
   (2013. november 15.)
   a Szomáliával szembeni korlátozó intézkedésekről szóló 2010/231/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. április 26-án elfogadta a Szomáliával szembeni korlátozó intézkedésekről és a 2009/138/KKBP közös álláspont hatályon kívül helyezéséről szóló 2010/231/KKBP határozatot (1).

               (2)

               Az Egyesült Nemzetek Szervezetének Biztonsági Tanácsa 2013. július 24-én elfogadta a 2111 (2013) sz. határozatot, amellyel módosította a 733 (1992) sz. határozat 5. pontja értelmében bevezetett, az 1425 (2002) sz. határozat 1. és 2. pontjával, az 1846 (2008) sz. határozat 12. pontjával, az 1851 (2008) sz. határozat 11. pontjával, valamint a 2093 (2013) sz. határozat 33. és 38. pontjával részletesebben meghatározott fegyverembargót.

               (3)

               A 2010/231/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/231/KKBP határozat a következőképpen módosul:

               1.

               az 1. cikk (3) bekezdése helyébe a következő szöveg lép:
               „(3)   Az (1) és (2) bekezdés nem alkalmazandó:

                           a)

                           a kizárólag az Egyesült Nemzetek Szervezete személyzetének – ideértve az ENSZ szomáliai támogató misszióját (UNSOM) is – támogatására vagy az általa való felhasználásra szánt fegyverek és minden egyéb kapcsolódó anyag átadása, értékesítése vagy transzfere, valamint a katonai tevékenységekhez kapcsolódó technikai tanácsadás, pénzügyi vagy egyéb segítségnyújtás és képzés közvetlen vagy közvetett biztosítása;

                           b)

                           a kizárólag az Afrikai Unió szomáliai missziójának (AMISOM) támogatására vagy az általa való felhasználásra szánt fegyverek és minden egyéb kapcsolódó anyag átadása, értékesítése vagy transzfere, valamint a katonai tevékenységekhez kapcsolódó technikai tanácsadás, pénzügyi vagy egyéb segítségnyújtás és képzés közvetlen vagy közvetett biztosítása;

                           c)

                           a kizárólag az AMISOM – a kizárólag az Afrikai Unió 2012. január 5-i stratégiai koncepciója (vagy az AU későbbi stratégiai koncepciói) alapján, az AMISOM-mal együttműködésben és összehangoltan tevékenykedő – stratégiai partnereinek támogatására vagy e partnerek általi felhasználásra szánt fegyverek és katonai felszerelések átadása, értékesítése vagy transzfere, valamint a katonai tevékenységekhez kapcsolódó technikai tanácsadás, pénzügyi vagy egyéb segítségnyújtás és képzés közvetlen vagy közvetett biztosítása;

                           d)

                           a kizárólag az Európai Unió szomáliai kiképzési missziójának (EUTM) támogatására vagy az általa való felhasználásra szánt fegyverek és minden egyéb kapcsolódó anyag átadása, értékesítése vagy transzfere, valamint a katonai tevékenységekhez kapcsolódó technikai tanácsadás, pénzügyi vagy egyéb segítségnyújtás és képzés közvetlen vagy közvetett biztosítása;

                           e)

                           a kizárólag a Szomália partjainál folytatott kalóztámadások és fegyveres rablások visszaszorítása érdekében a szomáliai szövetségi kormány kérésére fellépő tagállamok és nemzetközi, regionális vagy szubregionális szervezetek általi felhasználásra szánt fegyverek és minden egyéb kapcsolódó anyag átadása, értékesítése vagy transzfere, valamint technikai tanácsadás, pénzügyi vagy egyéb segítségnyújtás közvetlen vagy közvetett biztosítása abban az esetben, ha a szomáliai szövetségi kormány tájékoztatta ezekről a főtitkárt, illetve feltéve, hogy a végrehajtandó intézkedések összhangban állnak az alkalmazandó nemzetközi humanitárius joggal és emberi jogi normákkal;

                           f)

                           a kizárólag a szomáliai szövetségi kormány biztonsági erőinek létrehozására, valamint a szomáliai nép biztonságának szavatolására szánt fegyverek és egyéb kapcsolódó anyagok átadása, értékesítése vagy transzfere, valamint a katonai tevékenységekhez kapcsolódó technikai tanácsadás, pénzügyi vagy egyéb segítségnyújtás és képzés közvetlen vagy közvetett biztosítása, kivéve a II. mellékletben meghatározott tételek szállítását illetően, amennyiben a szankcióbizottság a 2111 (2013) ENSZ BT-határozat 14. és 15. pontjának megfelelően – és adott esetben e cikk (4) bekezdésében meghatározott módon – erről legalább öt nappal előre értesítést kap;

                           g)

                           a második mellékletben meghatározott fegyverek és egyéb kapcsolódó anyagok átadása, értékesítése és transzfere a szomáliai szövetségi kormány részére, a szankcióbizottság által előzetesen, eseti alapon jóváhagyott formában;

                           h)

                           Szomáliába, az Egyesült Nemzetek személyzete, a sajtó, humanitárius szervezetek és a fejlesztési segélyek képviselői, és az ehhez kapcsolódó személyzet által, kizárólag személyes használatra ideiglenesen Szomáliába exportált védőruházat – beleértve a golyóálló mellényeket és katonai sisakokat – átadása, értékesítése vagy transzfere;

                           i)

                           a kizárólag humanitárius vagy védelmi célt szolgáló, halált nem okozó katonai felszerelések átadása, értékesítése vagy transzfere a szankcióbizottságnak az adott átadó állam, nemzetközi, regionális vagy szubregionális szervezet általi, 5 nappal előre történő tájékoztatása mellett;

                           j)

                           a kizárólag a szomáliai biztonsági ágazat intézményei kialakításának támogatására szánt fegyverek és minden egyéb ezekkel kapcsolatos anyag átadása, értékesítése vagy transzfere, valamint az ilyen célú tevékenységekhez kapcsolódó műszaki tanácsadás közvetlen vagy közvetett biztosítása a tagállamok és a nemzetközi, regionális, illetve szubregionális szervezetek által, feltéve, hogy a bizottság a támogatást nyújtó tagállam, illetve nemzetközi, regionális vagy szubregionális szervezet által küldött, támogatásról szóló értesítés kézhezvételétől számított öt munkanapon belül nem hoz elutasító határozatot.”

               2.

               A II. melléklet címe helyébe a következő szöveg lép:
               „Az 1. cikk (3) bekezdésének f) és g) pontjában említett tételek jegyzéke.”

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2013. november 15-én.

            a Tanács részéről

            az elnök

         R. ŠADŽIUS

      (1)  HL L 105., 2010.4.27., 17. o.


title: 2010/795/EU: A Tanács határozata ( 2010. december 14. ) a Tanács eljárási szabályzatának módosításáról

text:
               22.12.2010

               HU

               Az Európai Unió Hivatalos Lapja

               L 338/47

         A TANÁCS HATÁROZATA
   (2010. december 14.)
   a Tanács eljárási szabályzatának módosításáról
   (2010/795/EU)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre,
   tekintettel az Európai Unió működéséről szóló szerződésre és különösen annak 240. cikke (3) bekezdésére,
   tekintettel a Tanács eljárási szabályzata III. melléklete 2. cikkének (2) bekezdésére (1),
   mivel:

               (1)

               Az átmeneti rendelkezésekről szóló (36.) jegyzőkönyv 3. cikke (3) bekezdésének negyedik albekezdése előírja, hogy 2014. október 31-ig, amennyiben a Tanács valamely jogi aktusát minősített többséggel kell elfogadnia, és amennyiben a Tanács egy tagja azt kéri, meg kell vizsgálni, hogy a minősített többséget adó tagállamok képviselik-e az Unió népességének legalább 62 %-át a Tanács eljárási szabályzata (a továbbiakban: az eljárási szabályzat) III. mellékletének 1. cikkében foglalt össznépességi adatok szerint számolva.

               (2)

               Az eljárási szabályzat III. melléklete 2. cikkének (2) bekezdése előírja, hogy a Tanács minden évben január 1-jei hatállyal az Európai Unió Statisztikai Hivatalánál az előző év szeptember 30-án rendelkezésre álló adatoknak megfelelően kiigazítja az említett melléklet 1. cikkében szereplő számadatokat.

               (3)

               A 2011. évre vonatkozóan az eljárási szabályzatot ennek megfelelően ki kell igazítani,

         ELFOGADTA EZT A HATÁROZATOT:
   1. cikk
   Az eljárási szabályzat III. melléklete 1. cikkének helyébe a következő szöveg lép:

      „1. cikk
      Az EUSz. 16. cikke (5) bekezdésének és az átmeneti intézkedésekről szóló (36.) jegyzőkönyv 3. cikke (3) és (4) bekezdésének az alkalmazásához az egyes tagállamoknak a 2011. január 1-jétől2011. december 31-ig tartó időszakra vonatkozó össznépességi adatai a következők:

                  Tagállam

                  Népesség
                  (× 1 000)

                  Németország

                  81 802,3

                  Franciaország

                  64 714,1

                  Egyesült Királyság

                  62 008,0

                  Olaszország

                  60 340,3

                  Spanyolország

                  45 989,0

                  Lengyelország

                  38 167,3

                  Románia

                  21 462,2

                  Hollandia

                  16 575,0

                  Görögország

                  11 305,1

                  Belgium

                  10 827,0

                  Portugália

                  10 637,7

                  Cseh Köztársaság

                  10 506,8

                  Magyarország

                  10 014,3

                  Svédország

                  9 340,7

                  Ausztria

                  8 375,3

                  Bulgária

                  7 563,7

                  Dánia

                  5 534,7

                  Szlovákia

                  5 424,9

                  Finnország

                  5 351,4

                  Írország

                  4 467,9

                  Litvánia

                  3 329,0

                  Lettország

                  2 248,4

                  Szlovénia

                  2 047,0

                  Észtország

                  1 340,1

                  Ciprus

                  803,1

                  Luxemburg

                  502,1

                  Málta

                  413,0

                  Összesen

                  501 090,4

                  Küszöbérték (62 %)

                  310 676,1”

   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot 2011. január 1-jétől kell alkalmazni.

      Kelt Brüsszelben, 2010. december 14-én.

            a Tanács részéről

            az elnök

         S. VANACKERE

      (1)  A Tanács 2009. december 1-jei 2009/937/EU határozata a Tanács eljárási szabályzatának elfogadásáról (HL L 325., 2009.12.11., 35. o.).


title: A Tanács (EU) 2015/798 határozata (2015. május 11.) a sztratoszferikus ózonréteg védelméről szóló Bécsi Egyezmény és az ózonréteget lebontó anyagokról szóló Montreáli Jegyzőkönyv módosítására irányuló tárgyalásoknak az Európai Unió nevében történő lefolytatásával kapcsolatban az Európai Bizottságnak adott felhatalmazásról

text:
               22.5.2015

               HU

               Az Európai Unió Hivatalos Lapja

               L 127/19

         A TANÁCS (EU) 2015/798 HATÁROZATA
   (2015. május 11.)
   a sztratoszferikus ózonréteg védelméről szóló Bécsi Egyezmény és az ózonréteget lebontó anyagokról szóló Montreáli Jegyzőkönyv módosítására irányuló tárgyalásoknak az Európai Unió nevében történő lefolytatásával kapcsolatban az Európai Bizottságnak adott felhatalmazásról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 192. cikke (1) bekezdésére, valamint 218. cikke (3) és (4) bekezdésére,
   tekintettel az Európai Bizottság ajánlására,
   mivel a Bizottságot fel kell hatalmazni arra, hogy az Unió nevében tárgyalásokat folytasson a sztratoszferikus ózonréteg védelméről szóló Bécsi Egyezmény (1) és az ózonréteget lebontó anyagokról szóló Montreáli Jegyzőkönyv (2) módosításáról,
   ELFOGADTA EZT A HATÁROZATOT:
   1. cikk
   A Tanács felhatalmazza a Bizottságot arra, hogy azokban a kérdésekben, amelyek az Unió hatáskörébe tartoznak és amelyekre vonatkozóan az Unió szabályokat fogadott el, az Unió nevében tárgyalásokat folytasson a sztratoszferikus ózonréteg védelméről szóló Bécsi Egyezmény és az ózonréteget lebontó anyagokról szóló Montreáli Jegyzőkönyv módosításáról az egyezmény részes feleinek konferenciáján, illetőleg a jegyzőkönyv részes feleinek ülésein 2015-ben és 2016-ban.
   2. cikk
   (1)   A Bizottság a tárgyalásokat a Tanács által kijelölt különbizottsággal konzultálva és az e határozat függelékében meghatározott tárgyalási irányelvekre tekintettel folytatja le.
   (2)   A Tanács bármikor felülvizsgálhatja az e határozat függelékében meghatározott tárgyalási irányelveket. A Bizottság ennek érdekében minden tárgyalási fordulót követően jelentést tesz a Tanácsnak a tárgyalások alakulásáról, és adott esetben a tárgyalások során felmerülő nehézségekről.
   3. cikk
   Annyiban, amennyiben az 1. cikkben említett módosítások tárgya az Unió és a tagállamok megosztott hatáskörébe tartozik, a Bizottságnak és a tagállamoknak a tárgyalási folyamat során helyénvaló szorosan együttműködniük egymással annak érdekében, hogy biztosítsák az Unió és tagállamai nemzetközi képviseletének egységességét.
   4. cikk
   Ennek a határozatnak a címzettje a Bizottság.

      Kelt Brüsszelben, 2015. május 11-én.

            a Tanács részéről

            az elnök

         J. DŪKLAVS

      (1)  HL L 297., 1988.10.31., 10. o.

      (2)  HL L 297., 1988.10.31., 21. o.


title: 2013/612/EU: Az Európai Parlament határozata ( 2013. április 17. ) az Európai GNSS Ügynökség 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/312

      AZ EURÓPAI PARLAMENT HATÁROZATA

   (2013. április 17.)
   az Eurojust 2011-es pénzügyi évre vonatkozó elszámolásának lezárásáról
   (2013/605/EU)
   AZ EURÓPAI PARLAMENT,

               —

               tekintettel az Eurojust 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Eurojust 2011-es pénzügyi évre vonatkozó éves beszámolójáról szóló jelentésére, az Eurojust válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (4) és különösen annak 36. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0072/2013),

               1.

               jóváhagyja az Eurojust 2011-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Eurojust adminisztratív igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 180. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 63., 2002.3.6., 1. o.

      (5)  HL L 357., 2002.12.31., 72. o.


title: Az Európai Parlament, a Tanács és a Bizottság (EU, Euratom) 2016/1201 határozata (2016. július 13.) az Európai Csalás Elleni Hivatal (OLAF) Felügyelő Bizottsága tagjainak kinevezéséről

text:
               23.7.2016

               HU

               Az Európai Unió Hivatalos Lapja

               L 198/40

         AZ EURÓPAI PARLAMENT, A TANÁCS ÉS A BIZOTTSÁG (EU, Euratom) 2016/1201 HATÁROZATA
   (2016. július 13.)
   az Európai Csalás Elleni Hivatal (OLAF) Felügyelő Bizottsága tagjainak kinevezéséről
   AZ EURÓPAI PARLAMENT, A TANÁCS ÉS AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről szóló, 2013. szeptember 11-i 883/2013/EU, Euratom európai parlamenti és tanácsi rendeletre (1), és különösen annak 15. cikke (2) bekezdésére.
   mivel:

               (1)

               A 883/2013/EU, Euratom rendelet 15. cikkének (2) bekezdése szerint az Európai Csalás Elleni Hivatal (OLAF) Felügyelő Bizottsága öt olyan független tagból áll, akik a Hivatal tevékenységi területeinek valamelyikén sok éves igazságügyi, nyomozói vagy ezekkel egyenértékű tapasztalattal rendelkeznek. A tagok kinevezése az Európai Parlament, a Tanács és a Bizottság közös megegyezésével történik. A Felügyelő Bizottság tagjainak kinevezéséről szóló határozat magában foglal továbbá egy tartaléklistát, amely azokat a jelölteket tartalmazza, akik a Felügyelő Bizottság tagjainak helyébe léphetnek a hivatali idő fennmaradó részére lemondás, haláleset vagy tartós munkaképtelenség esetén.

               (2)

               A 15. cikk (3) bekezdése szerint a Felügyelő Bizottság tagjainak hivatali ideje öt év, amely ezt követően nem hosszabbítható meg. Annak érdekében, hogy a Felügyelő Bizottság által képviselt szakértelem folytonossága biztosítva legyen, a bizottsági tagok közül egyszerre hármat, majd azt követően kettőt kell lecserélni.

               (3)

               A 21. cikk (2) bekezdése alapján a Felügyelő Bizottság sorshúzás útján kiválasztott két tagjának a megbízatása – a 15. cikk (3) bekezdésének első mondatától eltérve – a hivatali idejük első 36 hónapjának leteltével megszűnik. Következésképpen kettő, 2012. január 23-i hatállyal kinevezett tag megbízatása 2015. január 22-i hatállyal megszűnt. A 883/2013/EU, Euratom rendelet 15. cikke (4) bekezdésének megfelelően az említett tagok hivatali idejük lejárta után is ellátják hivatali feladataikat, amíg a Felügyelő Bizottság új tagjainak kinevezési eljárása le nem zárul. Ezért e két tag helyére új tagokat kell kinevezni.

               (4)

               A kiválasztási eljárást követően az Európai Parlament, a Tanács és a Bizottság bizonyos abban, hogy a Felügyelő Bizottság tagjaivá és lehetséges tagjaivá kinevezendő személyek eleget tesznek a függetlenséggel, illetve az Európai Csalás Elleni Hivatal (OLAF) tevékenységi területeinek valamelyikén szerzett igazságügyi, nyomozói vagy ezekkel egyenértékű tapasztalattal kapcsolatos követelményeknek, a 883/2013/EU, Euratom rendelet 15. cikkének (2) bekezdésében foglaltaknak megfelelően,

         A KÖVETKEZŐKÉPPEN HATÁROZOTT
   1. cikk
   (1)   Az Európai Parlament, a Tanács és a Bizottság e határozat hatálybalépésének napjától kezdődő hatállyal a következő személyeket nevezi ki tagként az Európai Csalás Elleni Hivatal (OLAF) Felügyelő Bizottságába:

               —

               Colette DRINAN,

               —

               Grażyna Maria STRONIKOWSKA.

         (2)   Az Európai Parlament, a Tanács és az Európai Bizottság 2017. január 23-tól kezdődő hatállyal az Európai Csalás Elleni Hivatal (OLAF) Felügyelő Bizottságába tagként a következő személyeket nevezi ki:

               —

               Maria Helena Pereira Loureiro Correia FAZENDA,

               —

               Petr KLEMENT,

               —

               Jan MULDER.

         (3)   Amennyiben az említett személyek valamelyike lemond felügyelő bizottsági tagságáról, elhalálozik vagy hivatala ellátására véglegesen alkalmatlanná válik, helyére a hivatali idő hátralévő részére haladéktalanul az alábbi listán szereplő első olyan személynek kell lépnie, aki még nem lépett a Felügyelő Bizottság valamely tagjának a helyébe:

               —

               Rafael MUÑOZ LÓPEZ-CARMONA,

               —

               Anca JURMA,

               —

               Dobrinka MIHAYLOVA,

               —

               Gerhard JAROSCH,

               —

               Kalliopi THEOLOGITOU,

               —

               Antonio BALSAMO,

               —

               Angelo Maria QUAGLINI.

         2. cikk
   A Felügyelő Bizottság tagjai feladataik ellátásában sem kormányoktól, sem pedig intézményektől, szervektől, hivataloktól vagy ügynökségektől nem kérhetnek és nem fogadhatnak el utasításokat.
   Nem foglalkozhatnak olyan ügyekkel, amelyekben közvetlenül vagy közvetve bármiféle személyes, különösen családi vagy pénzügyi érdekeltséggel rendelkeznek, és amely érdekeltség sértheti pártatlanságukat.
   A Felügyelő Bizottság tagjait szakmai titoktartási kötelezettség köti a feladataik ellátása során, illetve a megbízatásuk lejártát követően is.
   3. cikk
   A Felügyelő Bizottság tagjait költségtérítés illeti meg a feladataik ellátása során felmerülő költségekkel kapcsolatban, valamint napidíj minden egyes, hivatali feladataik ellátásával töltött nap után. A napidíj összegét és a költségtérítés szabályait a Bizottság állapítja meg.
   4. cikk
   A Bizottság a határozatról értesíti a fent említett személyeket, és haladéktalanul értesíti az 1. cikk (3) bekezdésének megfelelően a Felügyelő Bizottság valamely tagjának helyébe lépő személyeket.
   5. cikk
   Ez a határozat 2016. július 13-án lép hatályba.

      Kelt Brüsszelben, 2016. július 13-án.

            az Európai Parlament részéről

            az elnök

         Martin SCHULZ

            a Tanács részéről

            az elnök

         Peter KAŽIMÍR

            a Bizottság részéről

            a Bizottság alelnöke

         Kristalina GEORGIEVA

      (1)  HL L 248., 2013.9.18. 1. o.